SKÍRNIR UPPHAF MANNAFERÐA Á ÍSLANDI 15 í Reykjavík , og því hefði reykinn úr skálanum lagt vestur fyrir hann . Síðan bætir hann við : „ Þéttleikamynstur örkolanna er svipað í öllum þremur sniðunum . Þau sýna ótvírætt að á þessum stað hefur verið samfelld búseta í langan tíma fyrir og eftir að landnámsaskan féll . “ 30 Eins og kom fram hér á undan er það mesta fjarstæða að vitnis - burðum vestur - og norðursniðsins beri saman . I norðursniðinu ( S 105 ) fóru að koma í ljós molar af viðarkolum 9 cm neðan við land - námslag . Samkvæmt þeim staðli sem Páll Theodórsson beitti á vestursniðið , 2 cm jarðvegsþykknun á öld , ætti þessum viði að hafa verið brennt 450 árum fyrir landnámsgos eða um 420 . Það er um hálfri þriðju öld fyrr en Páll taldi landnám hefjast , svo að hér er kenning hans komin í óvæntan vanda . Með minni aðferð , að reikna með mikilli jarðvegsþykknun , 15 cm á öld , verður upphaf viðar - brennslu 60 árum fyrir landnámsgos eða um 810 . Það væri vel hugs - anlegt . Þá yrði að gera ráð fyrir að ekki hafi staðið hús nálægt því sem skálarústin er við Aðalstræti og því hafi ekki borist sót með reyk í vestursniðið . Hins vegar hafi verið brennt viði eða gert til kola ein - hvers staðar svo nálægt staðnum að kolaleifar hafi borist þangað með fokmold . En þar sem þetta væri samt sem áður eldra mannvistar - merki en annars hafa verið tímasett ( nema með geislakolsmælingum sem ég á eftir að koma að ) verður að slá nokkra varnagla . Fyrst má spyrja hvort öruggt sé að viðarbruni sé af manna - völdum . Páll Theodórsson efast ekki um það : 31 „ Oll viðarkol í fornum jarðlögum á Islandi eru mannvistarleifar því að þau mynd - ast einungis við bruna , og allur eldur á Islandi var af völdum manna . " Chepstow-Lusty var á annarri skoðun . Hann giskar á að „ náttúrulegir eldar kunni að hafa orðið algengari vegna batnandi veðurskilyrða og aukins eldsneytis í viði “ . 32 Annars staðar segir hann að „ náttúrulegir ferlar gætu einnig hafa aukið tíðni elda á hlýviðraskeiði miðalda þegar birkivöxtur jókst . “ 33 Hann nefnir 30 Páll Theodórsson 2010 : 514. 31 Páll Theodórsson 2010 : 512. 32 Á frummáli ( 58 ) : „ the frequency of natural fires may have risen due to climatic amelioration and the increase in fuel load provided by woody taxa . “ 33 Á frummáli ( 64 ) : „ natural processes could also have increased fire frequency at the time of the Mfedieval ] W [ arm ] P [ eriod ] with the increased fuel load provided by Betula woodland . "